text: Brillant vídeo de FAQS: Marchena ensorra Valverde en el judici al procés
  Barcelona. Dilluns, 13 de maig de 2019. 13:14
  Actualitzat Dilluns, 13 de maig de 2019. 14:11
  L'eco de la derrota 4-0 del Barça a Liverpool encara sona. Trigarà a deixar de fer mal però una bona manera és que comenci a fer riure. I en això són invencibles les xarxes socials. Cap vídeo motivacional de TV3 o cap de les moixaines de Shakira no superaran l'hilarant muntatge que ha fet un tuitaire barrejant el judici al procés i el gran assenyalat com a culpable de la desfeta, Ernesto Valverde. Posin-se els auriculars, són 35 segons meravellosos:
  👉 Aquesta setmana, Marchena ha estat molt dur amb un dels testimonis que tirava pilotes fora... ⚽ @acidoenlared#FAQSupperTV3 ▶️ https://t.co/B6YdtdcddY pic.twitter.com/zO0YuCxHnL
  — Preguntes freqüents (@FAQSTV3) 11 de mayo de 2019
  Valverde és l'ombra del que semblava. El jutge Marchena esbronca l'entrenador que contesta dubtós. Dues actituds que estem tips de veure a la TV: un magistrat dur i desafiant, que renya els testimonis, i un Valverde que titubeja i tot just sap què dir. La conversa sembla real, en algun moment del judici Marchena va dir les tres paraules maleïdes "cuatro a cero" i fa un quatre amb els dits d'una mà. Meravellós veure com prenen notes els jutges mirant el monitor de TV de la sala, on s'hi veu el quart i ridícul gol de còrner dels anglesos.
  Klopp, el gegant que va devorar el basc. I el vídeo és del programa FAQS de TV3. Molt bona feina del seu equip de guionistes i vídeo. I el judici fictici a Valverde té un resultat tan cantat com el judici de debò.